**SIA *All Media Latvia*** (zināms arī kā ***TV3 Group***) ir Latvijas mediju uzņēmums. Tā īpašnieks ir Lietuvas sakaru uzņēmums UAB *Bite Lietuva*, kas pastarpināti pieder investīciju uzņēmumam *Providence Equity Partners*.

*All Media Latvia* pārvaldījumā ir:

* televīzijas kanāli TV3, TV6, 3 Plus, TV3 Life (agrāk LNT), TV3 Mini (agrāk Kanāls 2), Go3 Sport 1 (agrāk TVPlay Sports, TV3 Sport), Go3 Sport 2 (agrāk TVPlay Sports+, TV3 Sport 2), Go3 Films (agrāk TV1000 Premium, TV3 Film) un OTV
* radio stacijas Star FM, Top radio
* digitālā reklāmas platforma *SmartAD*
* ziņu portāls tv3.lv
* bezmaksas video satura platforma *TV3 Play*
* maksas video platforma Baltijā *Go3* (agrāk *TVPlay Premium*)
* televīzijas piegādātājs *Home3* (agrāk *TVPlay Home*)

Valodas
-------

| Kanāls | Latviešu | Lietuviešu | Igauņu | Krievu |
| --- | --- | --- | --- | --- |
| TV |
| TV3 |  |  |  |  |
| TV6 |  |  |  |  |
| Go3 Sport (1, 2, 3, Open) |  |  |  |  |
| TV3 Life |  |  |  |  |
| TV3 Mini |  |  |  |  |
| TV8 |  |  |  |  |
| TV3 Plus |  |  |  |  |
| Go3 Films |  |  |  |  |
| OTV |  |  |  |  |
| Radio |
| Star FM |  |  |  |  |
| Power Hit Radio |  |  |  |  |
| TOPradio |  |  |  |  |

Vēsture
-------

1992. gada 12. oktobrī Vladimirs Sušickis dibināja uzņēmumu **SIA *Informācijas Analītiskais Dienests "Pasaules ziņu aģentūra"***.
1995. gada 27. februārī 10 % uzņēmuma kapitāldaļu iegādājās AS *Baltijas starptautiskā banka*.
1997. gada 17. martā uzņēmums nonāca *Crosstrade Incorporated Latvia Limited* īpašumā.
1997. gada 11. jūnijā SIA *"Pasaules ziņu aģentūra"* 51 % kapitāldaļu tika pārdots AS *PAREKSS-BANKA* (33,5 %), Mārim Ozoliņam (12,5 %) un SIA *Culture Studio Ltd* (5 %).
1998. gada 20. janvārī uzņēmums tika pārdēvēts par **SIA *31. kanāls***. 1998. gada 12. jūnijā 49 % uzņēmuma kapitāldaļu iegādājās Zviedrijas mediju grupas *Modern Times Group* uzņēmums *MTG Broadcasting AB*; 49 % piederēja AS *PAREKSS-BANKA*, un 2 % Kārlim Mikaelam Čakstem. 1998. gada 17. septembrī uzņēmums tika pārdēvēts par **SIA *TV 3 Latvia***. 1998. gada 24. decembrī *Parex banka* 49 % kapitāldaļu pārdeva SIA *Mediju Investīcijas.*

2001. gada 8. maijā 2 % kapitāldaļu Kārlis Čakste pārdeva SIA *Mediju Investīcijas*.
2001. gada 21. decembrī *MTG Broadcasting* ieguva 100 % SIA *TV 3 Latvia* kapitāldaļu.

2017. gada 18. oktobrī investīciju uzņēmums *Providence Equity Partners* ar Lietuvas sakaru uzņēmums UAB *Bite Lietuva* starpniecību iegādājās Zviedrijas mediju grupas *MTG* biznesu Baltijā (SIA *TV3 LATVIA*, AS *Latvijas Neatkarīgā Televīzija*, AS *VIASAT* Latvijas filiāle, SIA *Star FM* un SIA *Smart AD*). 2017. gada 19. oktobrī SIA *TV 3 Latvia* nosaukums tika mainīts uz **SIA *All Media Latvia***.

2018. gada 18. decembrī AS *Latvijas Neatkarīgā Televīzija* tika pievienota SIA *All Media Latvia* un kā uzņēmums likvidēts.

2021. gada 16. jūlijā tika paziņots, ka *TV3 Group* iegādājies radiostaciju *Top radio*, kas raida krievu valodā.

2022. gada 18. janvārī SIA *All Media Latvia* uzsāka tv3.lv portāla darbību, aizvietojot portālu skaties.lv.

Piezīmes
--------

1. ↑  filmas netiek dublētas, bet pieejams subtitri.

Atsauces
--------

1. ↑  «TV3 Group aptur Krievijā ražotā satura izplatīšanu». *Dienas Bizness*. Skatīts: 2023-02-08.
2. ↑  "Viasat" maina zīmolu uz "TVPlay Home". tvnet.lv Nuoroda tikrinta: 2023-02-11.
3. ↑  «LNT neturpinās darbu esošajā formātā». lsm.lv. Skatīts: 2019. gada 9. novembrī.
4. ↑  TV3 Group iegādājas Top radio Db.lv, 16.07.2021
5. ↑  TV3 Ziņas visu diennakti – darbu sāk tiešsaistes medijs "tv3.lv" TV3.lv, 18.01.2022

Ārējās saites
-------------

* SIA *All Media Latvia* mājaslapa
* TV3 Group